pythainlp/thai_wikipedia_clean_20230101 huggingface dataset:
เรือลำนี้เป็นเรือพระที่นั่งของรัชกาลที่ 5 ในการเสด็จในประเทศไทย เช่น เกาะสีชัง ปากแม่น้ำเจ้าพระยา เมื่อ พ.ศ. 2436 และในการเสด็จประพาศต่างประเทศ เช่น ชวา (พ.ศ. 2439) ยุโรป (พ.ศ. 2440 และ 2450) สิงคโปร์ (พ.ศ. 2445) และออกรับแขกบ้านแขกเมืองหลายครั้งตลอดรัชกาลที่ 5
เรือพระที่นั่งมหาจักรีลำแรกปลดระวางเมื่อ พ.ศ. 2459 ทางราชการขายเรือลำนี้ยกเว้นเครื่องจักรให้บริษัทกาวาซากิ โกเบ ซึ่งทางบริษัทมารับเรือลำนี้ออกจากกรุงเทพฯเมื่อ 7 สิงหาคม พ.ศ. 2459 เครื่องจักรของเรือลำนี้ บริษัทกาวาซากิ โกเบ ได้นำไปต่อเรือพระที่นั่งมหาจักรีลำที่สอง ซึ่งขึ้นระวางในสมัยรัชกาลที่ 6 (ต่อมาคือ เรือหลวงอ่างทอง ลำที่ 1) และถูกระเบิดทำลายในสงครามโลกครั้งที่ 2
คา ร่า
โซโคลส (เพลงจอน แม็กลาฟลิน)
"โซโคลส"  คือเพลงประกอบภาพยนตร์เรื่อง "มหัศจรรย์รักข้ามภพ"  จากวอลต์ดิสนีย์ เพลงนี้เป็นผลงานการเรียบเรียงดนตรีของอลัน เม็นเคน และประพันธ์คำร้องขึ้นโดย Stephen Schwartz เพลงนี้ขับร้องโดยจอน แม็กลาฟลิน ออกจำหน่ายเมื่อวันที่ 20 พฤศจิกายน พ.ศ. 2550] โดยเป็นเพลงหนึ่งในอัลบั้ม "เอ็นแชนเต็ด" อัลบั้มเพลงประกอบภาพยนตร์เรื่องดังกล่าว
เพลงนี้ได้รับการเสนอชื่อเข้าชิงรางวัลในงานประกาศผลรางวัลออสการ์ ครั้งที่ 80 ในด้านเพลงดั้งเดิมยอดเยี่ยม พร้อมกับเพลง "แฮปปีเวิร์กกิงซอง" (Happy Working Song) และ "แดตส์ฮาวยูโนว" (That's How You Know) จากอัลบั้มเพลงประกอบภาพยนตร์เรื่องนี้เช่นกัน
เพลงนี้ได้รับการขับร้องใหม่ในภาษารัสเซีย ในชื่อว่า "Так Близко (Tak Blizko)" ขับร้องโดย Aleksandr Panaiotov
ทรูสปอร์ต
ทรูสปอร์ต เป็นช่องกีฬาของทรูวิชั่นส์ โดยบริษัท ทรูวิชั่นส์ จำกัด (มหาชน) และสื่อกีฬาทางอินเทอร์เน็ต ของทรู ไลฟ์ โดยบริษัท ทรู ดิจิตอล คอนเท้นท์ แอนด์ มีเดีย จำกัด
ทรูสปอร์ตเริ่มออกอากาศเป็นครั้งแรกเมื่อเดือนมีนาคม พ.ศ. 2538 ภายใต้ชื่อ SuperSport โดยออกอาก าศจำนวน 2 ช่อง (ในสมัย ไอบีซี) โดยให้บริการบนจานดาวเทียมระบบ DStv หลังจากนั้นก็ได้มีการปรับเปลี่ยนชื่อช่อง และเนื้อหารายการอยู่เรื่อยๆ ต่อมา ในเดือนพฤศจิกายน พ.ศ. 2547 ได้เปิดตัว 2 ช่องรายการใหม่คือ "ยูบีซี ซ็อกเกอร์" และ "ยูบีซี สปอร์ตพลัส" พ.ศ. 2550 เปลี่ยนชื่อทั้งหมดเป็น "ทรู สปอร์ต" และปรับเปลี่ยนผังช่องรายการกีฬาเดิม ที่มีแค่ 4 ช่อง โดยวันที่ 1 สิงหาคม พ.ศ. 2550 เป็นต้นมา, และ เพิ่ม 4 ช่องรายการกีฬาเป็น 24 ชั่วโมง ในปี พ.ศ. 2553 ได้มีช่อง "ทรูสปอร์ตเอชดี" ซึ่งเป็นช่องกีฬาในระบบ HD ช่องแรกในประเทศไทย ต่อมาก็ได้มีการเพิ่มช่องรายการในระบบ HD เรื่อยๆ (ตั้งแต่วันที่ 1 กุมภาพันธ์ พ.ศ. 2565 เป็นต้นมา ทุกช่องรายการทรูสปอร์ตที่ออกอากาศในระบบ HD ได้ตัดคำว่า HD ออกไป) ปัจจุบันมีช่องรายการของทรูสปอร์ตทั้งหมด 21 ช่อง ทั้งช่องปกติและช่องเฉพาะในระบบออนไลน์
ช่องรายการปกติ.
ช่องต่อไปนี้จะเป็นช่องรายการที่ออกอากาศทั้งทางทรูวิชั่นส์และแพลทฟอร์มออนไลน์ทรูไอดี มีทั้งหมด 13 ช่องดังนี้
True Sports 1.
เริ่มออกอากาศ 1 พฤษภาคม พ.ศ. 2553 ในชื่อ True Sport HD เป็นช่องนำเสนอรายการแข่งขันกีฬาชั้นนำระดับโลกช่องแรกในประเทศไทยที่ออกอากาศในระบบความคมชัดสูง Full HD ปัจจุบันเป็นช่องนำเสนอรายการแข่งขันบาสเกตบอล NBA, อเมริกันฟุตบอล NFL และรถแข่งสูตรหนึ่ง F1
True Sports 2.
เริ่มออกอากาศ 12 กรกฎาคม พ.ศ. 2554 ในชื่อ True Sport HD2 เดิมทีเป็นช่องรายการถ่ายทอดสัญญาณสดจาก Premier League Channel (ภายหลังเปลี่ยนมานำเสนอรายการฟุตบอลจากต่างประเทศ รวมทั้งการถ่ายทอดสดฟุตบอลไทยรายการต่างๆ) ออกอากาศในระบบความคมชัด Full HD ปัจจุบันนำเสนอรายการถ่ายทอดสดการแข่งขันกีฬาที่จัดขึ้นในประเทศไทย, รายการกีฬาที่ถ่ายทอดเวลาชนกันกับช่องรายการอื่นๆ, วาไรตี้-แมกกาซีนกีฬา ข่าวกีฬาประจำวัน ถ่ายทอดสดฟุตบอลพรีเมียร์ลีกคู่รอง และมวยชิงแชมป์โลก
True Sports 3.
เริ่มออกอากาศเมื่อ 12 กันยายน พ.ศ. 2556 ในชื่อ True Sport HD3 เป็นช่องสำหรับรองรับการถ่ายทอดสดกีฬาต่างๆ ที่มีเวลาชนกัน ออกอากาศในระบบความคมชัด Full HD ปัจจุบันเป็นช่องที่เน้นรายการกีฬาที่มีนักกีฬาไทยลงแข่งขัน โดยเฉพาะแบดมินตันและสนุ๊กเกอร์, กีฬาอื่นๆ เช่น กรีฑา, รถแข่ง NASCAR, มวยกรง UFC และโต้คลื่น
True Sports 4.
เริ่มออกอากาศ 1 สิงหาคม พ.ศ. 2550 ในชื่อ True Sport Extra 1 (กรกฎาคม พ.ศ. 2556 เปลี่ยนชื่อเป็น True Sport 8 และภายหลังยกระดับการส่งสัญญาณไปเป็นระบบ Full HD ในชื่อ True Sport HD4) เป็นช่องพิเศษสำหรับฟุตบอลพรีเมียร์ลีก อังกฤษ, รายการรักบี้ฟุตบอลซึ่งถ่ายทอดสัญญาณจาก Setanta Sports Asia (ปัจจุบันเป็น Rugby Pass TV) (เริ่มนำเสนอตั้งแต่มกราคม 2555 เป็นต้นมา) และการถ่ายทอดสดการแข่งขันกีฬาที่มีเวลาชนกันและจำเป็นอย่างยิ่ง
True Sports 5.
เริ่มออกอากาศ 1 สิงหาคม พ.ศ. 2550 เดิมทีเป็นช่องสำหรับฟุตบอลพรีเมียร์ลีก อังกฤษ 3-5 คู่ต่อสัปดาห์ (ภายหลังลดมาถ่ายทอดสดเฉพาะคู่รอง) และถ่ายทอดสดมวย PPV-Friday Night Fight ปัจจุบันเป็นช่องรายการกีฬากอล์ฟล้วนๆ
True Sports 7.
เริ่มออกอากาศครั้งแรกปี พ.ศ. 2554 ในชื่อ Special Sports เป็นช่องพิเศษสำหรับการถ่ายทอดสดกีฬาต่างๆ ยอดนิยม, ไฮไลท์และเทปบันทึกการแข่งขันกีฬาต่างๆ ทั่วโลก (ภายหลังตั้งแต่วันที่ 1 พฤศจิกายน 2555 ได้เปลี่ยนชื่อช่องใหม่เป็น True Sport 7 โดยนำเสนอเทปการแข่งขันฟุตบอลลีกยุโรป, ฟุตบอลถ้วยยูฟ่า และรายการจาก Goal TV รวมทั้งเป็นช่องรองรับการถ่ายทอดสดกีฬาที่มีเวลาชนกันกับช่องอื่นๆ รวมทั้งมวยชิงแชมป์โลก) ปัจจุบันเป็นช่องรายการกีฬาที่มีนักกีฬาไทยลงแข่งขัน โดยรายการกีฬาต่างๆ ที่นำเสนอในช่องนี้จะไม่ต่างจากช่อง True Sports 3 มากนัก เพียงแต่ออกอากาศในระบบความคมชัดมาตรฐาน (SD)
True Tennis.
เริ่มออกอากาศราวๆ เดือนพฤศจิกายน พ.ศ. 2547 ในชื่อ UBC Zoccer (23 มกราคม พ.ศ. 2550 (เมื่อเปลี่ยนชื่อเป็นทรูวิชั่นส์) ได้เปลี่ยนชื่อช่องเป็น True Zoccer) เป็นช่องนำเสนอรายการฟุตบอลจากสโมสรฟุตบอลชั้นนำในอังกฤษ อาทิ MUTV, LFCTV, Arsenal TV และ Chelsea TV เป็นต้น
1 สิงหาคม พ.ศ. 2550 ได้เปลี่ยนชื่อช่องเป็น True Sport 4 พร้อมกับเปลี่ยนผังรายการจากเดิมที่ฉายรายการฟุตบอลมาเป็นรายการกีฬาที่เกี่ยวกับวงสวิง คือ เทนนิสและกอล์ฟ รวมทั้งรายการอเมริกันฟุตบอล NFL (จนถึงปี 2552) ตั้งแต่ 12 กันยายน พ.ศ. 2556 ได้ยกระดับการส่งสัญญาณไปสู่ระบบ Full HD ในชื่อ True Tennis HD โดยนำเสนอแต่รายการเทนนิสเพียงอย่างเดียว นอกจากนี้ ยังเป็นช่องที่รองรับการถ่ายทอดสัญญาณคู่ขนานจาก beIN Sports 2 เพื่อถ่ายทอดสดการแข่งขันเทนนิสแกรนด์สแลมอย่าง Australian Open และ Roland Garros อีกด้วย
True Premier Football.
เริ่มออกอากาศ 1 สิงหาคม พ.ศ. 2562 เป็นกลุ่มช่องรายการสำหรับฟุตบอลพรีเมียร์ลีกอังกฤษโดยเฉพาะ แบ่งออกเป็น
True Gaming UP.
เริ่มออกอากาศ 1 ตุลาคม พ.ศ. 2564 เป็นช่องที่เน้นรายการการแข่งขันอีสปอร์ตจากวิดีโอเกมส์ต่างๆ, รายการอัพเดทข่าวสารที่เกี่ยวกับวงการเกมจากทั่วโลก และรายการจากทีมงาน Online Station
ช่องรายการเฉพาะในระบบออนไลน์.
ช่องต่อไปนี้จะเป็นช่องรายการที่ออกอากาศเฉพาะในแพลทฟอร์มออนไลน์ทรูไอดีเท่านั้น มี 8 ช่อง
NFL&amp;NBA TV.
เป็นช่องสำหรับรายการการแข่งขันบาสเกตบอล NBA และอเมริกันฟุตบอล NFL โดยเชื่อมสัญญาณออกอากาศสดจากช่อง True Sports 1 (หากอยู่ในช่วงเวลาของรายการ F1 ก็จะตัดสัญญาณปกติและนำรายการอื่นๆ มาออกอากาศแทน)
F1, Vitrual F1.
เป็นช่องสำหรับการแข่งขันรถแข่งสูตรหนึ่ง F1 โดยเชื่อมสัญญาณออกอากาศสดจาก True Sports 1 เมื่อมีรายการ F1 ส่วน Vitrual F1 เป็นช่องเฉพาะกิจสำหรับถ่ายทอดสด F1 (เฉพาะรอบแรกของแต่ละรายการ) โดยเปิดให้รับชมฟรี
True Premier Football HD6-8.
เป็นช่องเฉพาะกิจทดแทน True Premier Football 3-5 และ True Sports 2 เมื่อถ่ายทอดสดพรีเมียร์ลีกอังกฤษ
True Premier Football Lite 1-2.
เป็นช่องเฉพาะกิจ สำหรับถ่ายทอดสดพรีเมียร์ลีกอังกฤษคู่ที่เลือกไว้ 4 คู่/สัปดาห์ โดยที่ผู้ชมไม่สามารถเลือกคู่เองได้
ช่องรายการที่ได้ยุติออกอากาศแล้ว.
True Sport 1 (SuperSport).
เริ่มออกอากาศในปี พ.ศ. 2538 ในชื่อ SuperSport เป็นช่องถ่ายทอดสดกีฬาต่างๆ จากทุกรายการชั้นนำทั่วโลก ทั้งฟุตบอล, เทนนิส, กอล์ฟ, บาสเกตบอล และอื่นๆ (ปี พ.ศ. 2542 เปลี่ยนชื่อเป็น SuperSport Gold ภายหลังเปลี่ยนกลับไปใช้ชื่อ SuperSport อีกครั้งราวๆ เดือนพฤศจิกายน พ.ศ. 2547)
1 สิงหาคม พ.ศ. 2550 ได้เปลี่ยนชื่อช่องเป็น True Sport 1 และหันนำนำเสนอรายการถ่ายทอดสดพรีเมียร์ลีก อังกฤษคู่ใหญ่ และรายการที่เกี่ยวกับฟุตบอลทั้งของพรีเมียร์ลีกอังกฤษ และรายการที่ทรูวิชั่นส์ผลิตเอง รวมทั้งแมตช์การแข่งขันฟุตบอลลีกยอดนิยมทั่วโลก และแมกกาซีนฟุตบอล (นำเสนอจนถึงเดือนสิงหาคม พ.ศ. 2559 และหันมานำเสนอรายการกีฬา Rewind และถ่ายทอดสดรายการกีฬาประจำช่อง เช่น ฟุตบอลไทยลีก 2)
1 มกราคม พ.ศ. 2560 ได้หันมาออกอากาศรายการกีฬาคู่ขนานกับช่อง True Sport HD สลับกับการถ่ายทอดสดกีฬาประจำช่อง จนกระทั่งยุติออกอากาศในวันที่ 8 มิถุนายน พ.ศ. 2561 แล้วยุบรวมกับช่อง True Sport HD (True Sports 1 ในปัจจุบัน)
True Sports 2 (SuperSport Action).
เริ่มออกอากาศในชื่อ SuperSport 2 (ภายหลังปี พ.ศ. 2542 ได้เปลี่ยนชื่อช่องเป็น SuperSport) โดยเป็นช่องถ่ายทอดสดกีฬาเสริม เมื่อมีการแข่งขันสำคัญๆ ในเวลาชนกัน, รายการกีฬาประเภทต่อสู้-แอ็คชั่น และนำเสนอรายการวาไรตี้-แมกกาซีนกีฬา และข่าวกีฬาประจำวัน จนกระทั่งราวๆ เดือนพฤศจิกายน พ.ศ. 2547 เปลี่ยนชื่อเป็น SuperSport Action โดยเน้นนำเสนอกีฬาแอ็คชั่น-ต่อสู้, รายการถ่ายทอดสดกีฬาที่จัดขึ้นในประเทศไทย, วาไรตี้-แมกกาซีนกีฬา และรายการข่าวกีฬาประจำวัน
1 สิงหาคม พ.ศ. 2550 ได้เปลี่ยนชื่อช่องเป็น True Sport 2 โดยยังคงนำเสนอรายการดังกล่าวเหมือนเดิม (จนถึงปลายปี พ.ศ. 2556 ยกเว้นรายการที่จัดขึ้นในประเทศไทย (โดยเฉพาะฟุตบอลไทย) ข่าวกีฬาประจำวัน และวาไรตี้-แมกกาซีนกีฬาที่ยังคงออกอากาศอยู่) ภายหลังช่วงปลายปี 2563 ได้หันมาเสนอเทปการแข่งขันกีฬาต่างประเทศ เช่น NFL, NBA, WTA ฯลฯ จนกระทั่งยุติออกอากาศในวันที่ 1 มิถุนายน พ.ศ. 2564 พร้อมกับโยกย้ายรายการบางส่วน (ข่าวกีฬาประจำวัน, วาไรตี้-แมกกาซีนกีฬา) ไปนำเสนอทางช่อง True Sports HD2 (True Sports 2 ในปัจจุบัน) แทน
True Sport 3 (Sport Plus).
เริ่มออกอากาศในราวๆ เดือนพฤศจิกายน พ.ศ. 2547 ในชื่อ UBC Sport Plus (23 มกราคม พ.ศ. 2550 (เมื่อเปลี่ยนชื่อเป็นทรูวิชั่นส์) ได้เปลี่ยนชื่อช่องใหม่เป็น True Sport Plus) โดยเป็นช่องรองรับการถ่ายทอดสดฟุตบอลยุโรปที่มีเวลาชนกัน และรายการกีฬาอื่นๆ โดยออกอากาศแบบมีเวลาเปิด-ปิดสถานี (ไม่ได้ออกอากาศตลอด 24 ชั่วโมง)
1 สิงหาคม พ.ศ. 2550 ได้เปลี่ยนชื่อช่องเป็น True Sport 3 และปรับให้เป็นช่องรายการตลอด 24 ชั่วโมง นำเสนอรายการถ่ายทอดสด, เทปฟุตบอลลีกยุโรป และกีฬาอื่นๆ เช่น กรีฑา, กีฬาทางน้ำ, มอเตอร์สปอร์ต, วอลเลย์บอล และสนุ๊กเกอร์ (ภายหลังได้เพิ่มรายการอเมริกันเกมส์เข้าไปด้วย)
1 มกราคม พ.ศ. 2560 หันมานำเสนอรายการคู่ขนานกับช่อง True Sport HD3 สลับกับรายการถ่ายทอดสดกีฬาประจำช่อง จนกระทั่งยุติออกอากาศในวันที่ 8 มิถุนายน พ.ศ. 2561 พร้อมกับ True Sport 1 (SuperSport) แล้วยุบรวมกับช่อง True Sport HD3 (True Sports 3 ในปัจจุบัน)
True Sports 6.
เริ่มออกอากาศ 1 สิงหาคม พ.ศ. 2550 ในชื่อ True Sport Extra 2 เป็นช่องสำรองเพิ่มเติมสำหรับการถ่ายทอดสดพรีเมียร์ลีกอังกฤษ ภายหลังในเดือนเมษายน พ.ศ. 2553 ได้เปลี่ยนชื่อช่องเป็น True Sport 6 โดยระยะแรกนำเสนอเทปฟุตบอลยุโรปและรายการฟุตบอลไทย (ปี 2556 หันมานำเสนอรายการกีฬาต่อสู้-แอ็คชั่น และถ่ายทอดสดมวยชิงแชมป์โลก จนภายหลังหันมานำเสนอเทปฟุตบอลไทยลีก 2 และถ่ายทอดสดไทยลีกคู่รอง, รายการกีฬาที่จัดขึ้นในประเทศไทย) จนกระทั่งยุติออกอากาศเมื่อวันที่ 1 มิถุนายน พ.ศ. 2564 พร้อมกับ True Sports 2 (SuperSport Action)
True Sport Club Channel.
เริ่มออกอากาศในปี พ.ศ. 2552 เป็นช่องรายการตามสั่งสำหรับแพ็กเกจทรูวิชั่นส์ที่ไม่สามารถรับชมพรีเมียร์ลีกอังกฤษตามช่องปกติได้ โดยเน้นนำเสนอการถ่ายทอดสดฟุตบอลพรีเมียร์ลีกอังกฤษแมตช์ที่ทีมนั้นๆ ลงสนาม และรายการต่างๆ ของสโมสรฟุตบอลตามแต่ละช่อง โดยให้ Club Channel M เป็นช่องสำหรับสโมสรฟุตบอลแมนเชสเตอร์ยูไนเต็ด, Club Channel L เป็นช่องสำหรับสโมสรฟุตบอลลิเวอร์พูล, Club Channel C เป็นช่องสำหรับสโมสรฟุตบอลเชลซี และ Club Channel A เป็นช่องสำหรับสโมสรฟุตบอลอาร์เซนอล ปัจจุบันยุติออกอากาศเมื่อราวๆ ปี พ.ศ. 2553
True Sports Online 1-4.
เริ่มออกอากาศในเดือนธันวาคม พ.ศ. 2564 เป็นช่องเฉพาะกิจในระบบออนไลน์ เพื่อรองรับผู้ที่ซื้อแพ็กเกจ TrueVisions NOW Event Pass กับรายการกีฬาที่เลือกไว้ในแพลทฟอร์มออนไลน์ทรูไอดี ปัจจุบันยุติการออกอากาศและการวางจำหน่ายแล้ว
รายการประจำช่อง.
ในปัจจุบันมีรายการทั้งข่าว, วาไรตี้-แมกกาซีนกีฬาที่ออกอากาศตามช่องทรูสปอร์ต ทั้งที่มาจากต่างประเทศและที่ผลิตโดยผู้ผลิตในไทย ดังนี้
กลุ่มภาษาโบดิช
กลุ่มภาษาโบดิช (Bodish languages) มาจากภาษาทิเบต bod ซึ่งเป็นชื่อของภาษาทิเบตในความหมายอย่างกว้าง ซึ่งมาจากการที่กลุ่มผู้พูดภาษาเหล่านี้มักถือว่าตนเป็นชาวทิเบต การแบ่งกลุ่มภาษาโบดิชให้เป็นกลุ่มย่อยมีความแตกต่างกัน แต่ส่วนใหญ่ถือว่าภาษาทิเบตแยกต่างหากจากภาษาโบดิชตะวันออก Bradley (1997) ได้ให้กลุ่มภาษาโบดิชรวมถึงกลุ่มภาษาหิมาลัยตะวันตก กลุ่มภาษาซังลา กลุ่มภาษาตามันกิก ทำให้คำว่ากลุ่มภาษาโบดิชมีความหมายเท่ากับกลุ่มภาษาทิเบต-กิเนารีในการแบ่งแบบอื่น ทำให้กลุ่มภาษาโบดิชแยกเป็นสองฝ่ายชัดเจน คือกลุ่มโบดิชตะวันออกกับภาษาทิเบต
ภาษากลุ่มมลาโย-โพลินีเซียน
กลุ่มภาษาตะวันออก-กลาง
พระเจ้าเปแป็งพระวรกายเตี้ย
พระเจ้าเปแป็งพระวรกายเตี้ย (, , ; ประมาณ ค.ศ. 714 — 24 กันยายน ค.ศ. 768) นอกจากจะทรงได้รับฉายานามว่า "พระวรกายเตี้ย" แล้วก็ยังรู้จักกันในพระนามอื่นด้วยเช่น "เปแป็งผู้ทรงพระเยาว์" หรือ "เปแป็งที่ 3" เป็นโอรสของชาร์ล มาร์แตล และเป็นพระราชบิดาของชาร์เลอมาญ ได้เป็นสมุหราชมนเทียรและดยุกแห่งชาวแฟรงก์ ตั้งแต่ ค.ศ. 741 และพระมหากษัตริย์แห่งชาวแฟรงก์ระหว่าง ค.ศ. 751 จนเสด็จสวรรคตเมื่อวันที่ 24 กันยายน ค.ศ. 768
พระเจ้าเปแปงเดอะชอร์ท
เปแปงเดอะชอร์ท
รัฐควีนส์แลนด์  เป็นรัฐในประเทศออสเตรเลียที่อยู่ทางตะวันออกเฉียงเหนือของแผ่นดินทวีป ติดกับนอร์เทิร์นเทร์ริทอรี ทางตะวันตก ติดกับรัฐเซาท์ออสเตรเลียทางตอนตะวันตกเฉียงใต้ และรัฐนิวเซาท์เวลส์ ทางทิศใต้
ทางตะวันออกของรัฐควีนส์แลนด์ เป็นทะเลปะการังและมหาสมุทรแปซิฟิก รัฐควีนส์แลนด์มีพื้นที่ใหญ่เป็นอันดับ 2 รองจากรัฐเวสเทิร์นออสเตรเลียและเป็นรัฐที่มีประชากรมาที่สุดเป็นอันดับ 3 รองจากรัฐนิวเซาท์เวลส์และรัฐวิกตอเรีย
พื้นที่แต่เดิมมีคนพื้นเมืองออสเตรเลียและชาวเกาะทอร์เรสสเตรทอาศัยอยู่ ที่มาอยู่ราว 40,000 ถึง 65,000 ปีก่อน ต่อมาเป็นอาณานิคมของอังกฤษและแยกจากนิวเซาท์เวลส์เมื่อวันที่ 6 มิถุนายน ค.ศ. 1859 ถือว่าเป็นวันเฉลิมฉลองประจำปีของรัฐ เรียกว่าวันควีนส์แลนด์
มายบลัดดีวาเลนไทน์ (เพลงทาทา ยัง)
"มายบลัดดีวาเลนไทน์"  คือซิงเกิลที่ 2 ของทาทา ยัง จากอัลบั้ม "เรดีฟอร์เลิฟ" เริ่มเผยแพร่เมื่อวันที่ 25 สิงหาคม พ.ศ. 2552 โดยออกจำหน่ายผ่านทางดิจิตอลดาวน์โหลดและเผยแพร่ทางวิทยุในประเทศไทย
เมื่อกลางเดือนกุมภาพันธ์ พ.ศ. 2553 ทาทา ยัง ได้ออกเผยแพร่เพลง "มายบลัดดีวาเลนไทน์" ในฉบับภาษาไทย ออกมาทุกคลื่นวิทยุ เนื่องในโอกาสเดือนแห่งความรัก
รัฐเซาท์ออสเตรเลีย
รัฐเซาท์ออสเตรเลีย  เป็นรัฐของประเทศออสเตรเลีย ตั้งอยู่ทางตอนใต้ของประเทศ ครอบคลุมพื้นที่แห้งแล้งโดยส่วนใหญ่ของทวีป มีพื้นที่ 983,482 ตร.กม. (379,725 ตร.ไมล์) ถือว่าเป็นพื้นที่ใหญ่ที่สุดเป็นอันดับ 4 ใน 6 รัฐและ 2 ดินแดน ของประเทศ
รัฐมีพื้นที่ติดกับรัฐเวสเทิร์นออสเตรเลียและนอร์เทิร์นเทร์ริทอรี ส่วนด้านตะวันออกเฉียงเหนือติดกับ รัฐควีนส์แลนด์ ด้านตะวันออกติดกับรัฐนิวเซาท์เวลส์และรัฐวิกตอเรีย และทางทิศใต้ติดกับอ่าวเกรตออสเตรเลียไบท์และมหาสมุทรใต้ กับประชากรราว 1.6 ล้านคน ซึ่งมีจำนวนน้อยกว่า 10% ของประชากรในออสเตรเลีย เป็นรัฐหรือดินแดนที่มีประชากรอันดับ 5 ของออสเตรเลีย ประชากรส่วนใหญ่อยู่ที่เมืองแอดิเลด เมืองหลวงของรัฐ ที่ยังคงเป็นพื้นที่อุดมสมบูรณ์ ทั้งชายฝั่งตะวันออกเฉียงใต้และแม่น้ำเมอร์เรย์
คอนซีลเลอร์
คอนซีลเลอร์  เป็นเครื่องสำอางรูปแบบหนึ่งที่ใช้ในการปกปิดสิว รอยหมองคล้ำใต้ตา หรือจุดด่างดำเล็กๆ ที่ปรากฏบนผิวหน้า คอนซีลเลอร์มักจะปกปิดรอยจุดด่างดำได้เป็นอย่างดีโดยการทำให้กลมกลืนกับผิวที่มีปัญหาหรือสีไม่เรียบเนียน ผลิตภัณฑ์นี้หญิงใช้เป็นหลักแต่ก็เริ่มใช้ในหมู่ผู้ชายมากขึ้น
ทั้งคอนซีลเลอร์และรองพื้นมักจะใช้เพื่อทำให้ผิวดูกลมกลืนและเสมอกัน ทั้งสองชนิดของเครื่องสำอางแตกต่างกันตรงที่คอนซีลเลอร์มักจะมีเม็ดสีที่เข้มข้น นอกจากนี้รองพื้นมักจะใช้ทาในบริเวณกว้างกว่าคอนซีลเลอร์ คอนซีลเลอร์ได้ออกวางจำหน่ายครั้งแรกเมื่อ ปี 1938 โดยบริษัท แม็กซ์แฟกเตอร์ ในชื่อการค้า ‘erace'
คอนซีลเลอร์จะมาในหลากหลายเฉกเช่นจากอ่อนสุดถึงเข้มสุด บางสีมีวัตถุประสงค์เพื่อทำให้เหมือนโทนสีผิวธรรมชาติ ในขณะที่บางตัวจะเอามาคอนทราสกับรอยจุดด่างดำ สีที่อ่อนสุดถึงขาวสุดสามารถใช้ลบเลือนรอยคล้ำหรือรอยช้ำและทำให้ผิวที่หมองคล้ำกระจ่างใสขึ้น สีเขียวและสีฟ้าสามารถแก้ไขรอยแดงที่เกิดจากสิว เส้นเลือดแตกหรือ rosacea คอนซีลเลอร์สีม่วงจะทำให้หน้าดูสว่างขึ้น คัลเลอร์คอนซีลเลอร์เหล่านี้มักจะใช้แต้มตรงจุดภายใต้คอนซีลเลอร์หรือรองพื้นที่ตรงกับโทนสีผิวของผู้ใช้ สกินโทนคอนซีลเลอร์ไม่ใช่แค่เป็นประเภทที่ใช้ทั่วไปแต่ก็มักจะเพียงพอในการซ่อนหรือทำให้กลมกลืนกับผิวที่มีปัญหาหรือสีไม่เรียบเนียน
คอนซีลเลอร์มาในหลายสูตร ตั้งแต่ให้ความชุ่มชื้นถึงการต่อต้านการเกิดสิว คอนซีลเลอร์จะผลิตตั้งแต่ปกปิดบางเบาถึงปกปิดเป็นพิเศษ คอนซีลเลอร์จะแบ่งเป็น 7 ระดับของการปกปิด (ระดับ 1 ปกปิดบางเบาสุดถึง ระดับ7 ปกปิดเรียบเนียนที่สุด) คอนซีลเลอร์ระดับ 1 แป้งฝุ่น ระดับ 2 แบบอัดแข็ง ระดับ 3 แบบมูสแมท ระดับ 4 แบบดินสอ ระดับ 5 แบบน้ำ ระดับ 6 แบบครีม ระดับ 7 แบบเปียก
สิ่งที่จะกำหนดว่าคุณต้องใช้คอนซีลเลอร์แบบไหนเพื่อการปกปิดขึ้นอยู่กับว่าคุณต้องการปกปิดผิวที่มีปัญหาหรือสีไม่เรียบเนียนบริเวณส่วนของตรงไหน อธิเช่นซ่อนรูขุมขนที่กว้างหรือจุดด่างดำ อาจจะใช้คอนซีลเลอร์ที่ ปกปิดบางเบาตั้งแต่ระดับ 1 ถึง 3 ในการปกปิดสิวรอยคล้ำหรือถุงใต้ตาระดับ 3 ถึง 6 จะเหมาะสม แต่ถ้าต้องการการปกปิดรอยแผลเป็นหรือไฝคุณจะต้องการปกปิดที่หนามากตั้งแต่ระดับ 6 ขึ้นไป คอนซีลเลอร์บางตัวสามารถใช้ด้วยตัวเองหรือใช้ร่วมกับรองพื้น
รัฐเวสเทิร์นออสเตรเลีย
รัฐเวสเทิร์นออสเตรเลีย  หรือเรียกอย่างภาษาไทยเดิมว่า รัฐออสเตรเลียตะวันตก เป็นรัฐในประเทศออสเตรเลีย ถือเป็นรัฐที่ใหญ่ที่สุดของออสเตรเลีย และเป็นเขตการปกครองที่ใหญ่ที่สุดเป็นอันดับ 2 ของโลกรองจากสาธารณรัฐซาฮา มีประชากร 2.1 ล้านคน (10% ของประเทศ) มี 85% ของคนที่อาศัยทางมุมใต้-ตะวันตกของรัฐ มีเมืองหลวงคือนคร เพิร์ท
ราชินีสิริกิติ์
อนุตตรธรรม
อนุตตรธรรม หมายถึง ธรรมที่ไม่มีสิ่งใดยิ่งไปกว่า
แฟทบอย สลิม
อายไลเนอร์
อายไลเนอร์ เป็นเครื่องสำอางที่ใช้สำหรับเน้นดวงตา จะใช้เขียนบริเวณรอบรูปทรงของตาเพื่อสร้างความหลากหลายในมุมมองของดวงตาที่จะทำให้ดูโตขึ้น แม้ว่าวัตถุประสงค์หลักจะมุ่งให้ผู้หญิงใช้ แต่ก็มีการขยายไปสู่ตลาดของกลุ่มผู้ชาย เรียกว่า กายไลเนอร์ (guy liner)
อายไลเนอร์มีการใช้ครั้งแรกเมื่อในสมัยอียิปต์โบราณและเมโสโปเตเมีย ซึ่งใช้เป็นขอบสีดำเข้มทารอบดวงตา ส่วนมากใช้ในหญิงชาวอาหรับ
ในทศวรรษ 1960 อายไลเนอร์แบบน้ำถูกผลิตเพื่อใช้ในการสร้างเส้นหนาระหว่างเส้นดำกับเส้นขาวบนดวงตา ในแฟชั่นแต่งหน้าที่เชื่อมโยงกับผู้ออกแบบเช่น แมรีควอนต์
ในปลายศตวรรษที่ 20 และต้นศตวรรษที่ 21 การเน้นอายไลเนอร์แบบหนาจะได้รับอิทธิพลมาจากแฟชั่นโกธิก มีการวาดอายไลเนอร์ทั้งแบบหนา และแบบบางเป็นแฟชั่น
และสมัยนี้ผู้ชายก็ได้รับอิทธิพลมาจาก emo subculture และหลากหลายรูปแบบไลฟสไตล์
อายไลเนอร์ยังสามารถใช้ในการแสดงอารมย์ถึงความกดดันหรือตรึงเครียดในภาพถ่ายที่มีชื่อเสียงเช่น "Bleeding Mascara”
ชนิดของอายไลเนอร์.
อายไลเนอร์สามารถทำแบบสมัดจ์บางเบา หรือไว้เน้นดวงตาให้ดูเด่นชัด ขึ้นอยู่กับเนื้อของอายไลเนอร์ซึ่งมี 4 สูตรหลักที่มีอยู่ในตลาด และได้ผลิตแตกต่างกันออกไป
อัตตวิสัย
ภาววิสัย
ภาวะวิสัย
เลดเซพเพลิน
เวิลด์มิวสิก
เวิลด์มิวสิค  มีความหมายถึงเพลงพื้นเมืองหรือเพลงโฟล์กในวัฒนธรรมต่าง ๆ ที่สร้างสรรค์และเล่นโดยนักดนตรีท้องถิ่น
ในทางตะวันตก คำว่า "เวิลด์มิวสิค" จะหมายถึงดนตรีที่ไม่ใช่ดนตรีจากทวีปอเมริกาเหนือและดนตรีอังกฤษ หรือเป็นดนตรีโฟล์กท้องถิ่น หรือดนตรีที่รวมเพลงท้องถิ่นหลายอย่าง ตัวอย่างของแนวเพลงเช่น ดนตรีเร้กเก้ในประเทศจาเมกาหรือละติน เป็นต้น ที่เติบโตจนแยกเป็นแนวเพลงเฉพาะ ดนตรีจีนหรือดนตรีแอฟริกา ก็ถูกจำแนกว่าเป็นเวิลด์มิวสิกเช่นกัน
เวิลด์มิวสิค
เวิร์ลด์ มิวสิก
ดนตรีอิเล็กทรอนิกส์บอดี
ดนตรีอิเล็กทรอนิกส์บอดี  เรียกย่อ ๆ ว่า EBM หรือ อินดัสเทรียลแดนซ์  เป็นแนวเพลงที่รวมองค์ประกอบของดนตรีอินดัสเทรียล
Discovery Turbo
Discovery Travel &amp; Living
แอนนิมอล เพลนเนต
สัญญาสันติภาพเวสต์ฟาเลีย
วัดสระแก้วปทุมทอง
วัดสระแก้วปทุมทอง ตั้งอยู่บ้านเลขที่ 79/1 ถนนศรีธรรมไตรปิฎก ตำบลในเมือง อำเภอเมืองพิษณุโลก จังหวัดพิษณุโลก
พ.ศ. 2509 – 2511 เป็นวัดพัฒนาตัวอย่าง เป็นวัดแรกของจังหวัดพิษณุโลก
พ.ศ. 2513 สมเด็จพระอริยวงศาคตญาณ สมเด็จพระสังฆราช สกลมหาสังฆปริณายก ประทานพัดพัฒนา แก่วัดสระแก้วปทุมทอง ให้เป็นวัดพัฒนาตัวอย่างดีเด่น เป็นวัดแรกของจังหวัดพิษณุโลก
พ.ศ. 2519 กรมการศาสนา กระทรวงศึกษาธิการ ประกาศรับรองให้เป็นวัดพัฒนาตัวอย่างต้นแบบ
ประวัติวัดสระแก้วปทุมทอง.
จากหลักฐานทางโบราณวัตถุที่ถูกขุดพบพอสรุปได้ว่า วัดสระแก้วปทุมทอง เดิมชื่อ วัดไตรภูมิ เป็นวัดเก่าแก่คู่เมืองพิษณุโลก (นครสรลวงสองแคว) มีอายุอยู่ราวพุทธศตวรรษที่ 20 -22 ในสมัยสุโขทัยตอนปลายถึงสมัยอยุธยาตอนต้น ตัววัดตั้งอยู่กลางสระน้ำโบราณชื่อว่า สระแก้ว ซึ่งมีหลักฐานเอกสารงานพระราชนิพนธ์ในพระบาทสมเด็จพระจุลจอมเกล้าเจ้าอยู่หัว พระบาทสมเด็จพระมงกุฎเกล้าเจ้าอยู่หัว และงานพระนิพนธ์ในสมเด็จพระเจ้าบรมวงศ์เธอ เจ้าฟ้ากรมพระยานริศรานุวัดติวงศ์ และสมเด็จฯกรมพระยาดำรงราชานุภาพ จากเอกสารดังกล่าวมานี้ จึงพอสรุปสภาพของวัดสระแก้วปทุมทอง (วัดไตรภูมิ) ได้ว่า
"สระแก้ว เดิมมีสภาพเป็นสระน้ำขนาดใหญ่เนื้อที่ประมาณ 2,500 ไร่ มีคลองขุดเพื่อทดน้ำจากสระไปใช้เพื่อการเกษตรหลายสาย ภายในสระมีบัวหลวงขึ้นอยู่เต็มสระ โดยกลางสระมีเกาะสองเกาะ เกาะแรกมีพระวิหารอยู่หนึ่งหลัง เกาะที่สองเป็นวัดชื่อ วัดไตรภูมิ มีพระอุโบสถแบบอุทกสีมา ทั้งสองเกาะมีสะพานทอดเข้าหากัน"
เมื่อประมาณปี พ.ศ. 2460 – 2472 พระอาจารย์โส โสภโณ นายลก สร้อยเพชร และนายไสว สร้อยเพชร ร่วมกันสร้างและบูรณะวัดไตรภูมิพระร่วง และตั้งชื่อขึ้นมาใหม่ว่า วัดสระแก้วปทุมทอง ซึ่งมีเรื่องเล่าเป็นตำนานของชาวชุมชนสระแก้วประกอบประวัติการสร้างวัดไว้ ว่า “อันที่จริงแล้วหลวงพ่อโส โสภโณ รูปนี้เป็นพระธุดงค์ได้เดินทางธุดงค์ผ่านลงมาจากจังหวัดเลยมายังจังหวัด พิษณุโลก และได้แวะพักปักกรดบริเวณตำบลสระแก้วนี้ ในราตรีหนึ่งได้บังเกิดศุภนิมิตว่าบริเวณนี้เป็นวัดเก่าแก่อายุหลายร้อยปี รุ่งเช้าจึงได้เดินสำรวจ และพบเนินดินซึ่งสันนิษฐานว่าเป็นฐานพระอุโบสถเก่า จึงแจ้งเรื่องราวดังกล่าวแก่เจ้าของที่ดิน เจ้าของที่ดินจึงถวายที่ดินให้สร้างเป็นวัดสระแก้วปทุมทอง เมื่อปี พ.ศ. 2467”
คำว่า นครสรลวงสองแคว เดิมนักวิชาการต่างเข้าใจกันว่า คือ เมืองพิจิตร ต่อมานักวิชาการปัจจุบันได้พิสูจน์แล้วว่า เมืองสระหลวงกับเมืองสองแควเป็นเมืองเดียวกัน คือ เมืองสรลวงสองแคว ซึ่งเป็นเมืองแฝดด้านตะวันออกของแม่น้ำน่าน หรือ แควใหญ่ ของเมืองพิษณุโลก ความเห็นโดย นายพิเศษ เจียจันทร์พงษ์ ผู้เชี่ยวชาญพิเศษของกรมศิลปากร
คำว่า สรลวงสองแคว ประกอบด้วยคำว่า สร + ลวง + สอง + แคว
สร (บาลี) แปลว่า น้ำ หรือสระน้ำ
ลวง แปลว่า ทาง หรือเส้นทาง
สอง แปลว่า สอง หรือเลข 2 (แปลตรงตัว)
แคว แปลว่า ลำน้ำที่ไหลมารวมกับลำน้ำอีกสายหนึ่งซึ่งมีขนาดใหญ่พอ ๆ กัน
แปลรวมกันได้ว่า เมืองที่มีสายน้ำสองสายมารวมกันตรงนี้
สระแก้ว มีเนื้อที่ประมาณ 2,500 ไร่ โดยเป็นบึงน้ำขนาดใหญ่ อยู่ด้านทิศตะวันออกเฉียงใต้ของเมือง ซึ่งอยู่ติดกับกำแพงเมืองตรงปากประตูทวายห่างจากประตูเมืองประมาณ 100 เมตร ตัวบึงเป็นแหล่งน้ำตามธรรมชาติ (ชาตสระ) ซึ่งมีอยู่ก่อนสร้างนครสรลวงสองแคว (เมืองพิษณุโลกฝั่งตะวันออกของแม่น้ำน่าน) กลางสระแก้วมีเกาะสองเกาะและมีวัดชื่อ วัดไตรภูมิ ในรัชสมัยของพระมหาธรรมราชาที่ 1 (ลิไท) พระพุทธศาสนานิกายเถรวาทลัทธิลังกาวงศ์เฟื่องฟูอย่างมาก ประกอบกับพระองค์เองก็ทรงรอบรู้และแตกฉานในพระไตรปิฎก ด้วยสาเหตุนี้เองพระองค์จึงตั้งชื่อบึงน้ำแห่งนี้ว่า สระแก้ว ซึ่งเป็นชื่อสระน้ำในสรวงสวรรค์ชั้นดาวดึงส์ (ไตรตรึงษ์)
จากหลักฐานพงศาวดาร ประชุมพงศาวดาร ภาคที่ 64 พงศาวดารกรุงศรีอยุธยา ฉบับพันจันทนุมาศ (เจิม) กล่าวว่า
จากข้อความในพงศาวดารดังกล่าวมานี้ทำให้ทราบว่า "สระแก้ว" เป็นสระน้ำท้ายเมืองพระพิษณุโลกด้านทิศตะวันออกเฉียงใต้หรือด้าน "โอฆบุรี" โดยคำเรียกว่า "สระแก้ว" ได้ถูกเรียกสระน้ำนี้มากันตั้งแต่สมัยกรุงศรีอยุธยาตอนต้น หรืออาจจะเรียกกันมาตั้งแต่สร้างเมืองพิษณุโลก (สมัยสุโขทัย) หรือก่อนสร้างเมืองก็ได้ แต่สิ่งที่สำคัญคือ เราได้รู้ว่าสระน้ำนี้ชื่อ “สระแก้ว” สระแก้วเป็นสระน้ำโบราณปัจจุบันร่องรอยที่เหลือคือสระน้ำตรงด้านทิศตะวันออกของวัดสระแก้วปทุมทอง หรือด้านในของโรงพยาบาลพุทธชินราช จังหวัดพิษณุโลก ซึ่งอยู่ห่างจากสถานีรถไฟจังหวัดพิษณุโลก ลงไปทางทิศใต้ประมาณ 100 เมตร ความสำคัญของ "“สระแก้ว”" ที่ได้สำรวจพบจากเอกสารงานพระราชนิพนธ์และหลักฐาน ต่าง ๆ ที่กล่าวไว้ มีดังนี้
หลักฐานจากการสำรวจในปี พ.ศ. 2525 – 2535.
สระแก้วเป็นสระน้ำโบราณที่มีขนาดใหญ่ไม่ต่ำกว่า 1,000 ไร่ เป็นที่มีน้ำขังมีป่าไม้มีคลองซอยขุดลดเลี้ยวเข้าไปในหมู่บ้าน ดังพระราชนิพนธ์ของพระบาทสมเด็จพระจุลจอมเกล้าเจ้าอยู่หัวที่ว่า “...ทางที่จะลงบึงนั้นขุดคลองซอกแซก…” และนิพนธ์ของสมเด็จฯเจ้าฟ้ากรมพระยานริศรานุวัติวงศ์ กล่าวว่า “…ริมบึงมาข้างกำแพงเมืองขุดทางน้ำลดเลี้ยวไว้ดินเปนเกาะเปนทางมายืดยาว…” จึงพอจะศึกษาอาณาเขตของสระแก้ว ได้ดังนี้
ภายในสระแก้วมีเกาะขนาดใหญ่สองเกาะ ในเกาะมีวัดมีวิหารมีเจดีย์ ต่อมาได้ถูกรื้อทำลายซากปรักหักพังของโบราณสถานเดิม แล้วสร้างอาคารโรงเรียนพิษณุโลกพิทยาคม โรงเรียนฝึกหัดครูเกษตรกรรม ครั้นเมื่อย้ายโรงเรียนไปตั้งที่อื่น จึงได้สร้างโรงพยาบาลพุทธชินราช และวิทยาลัยพยาบาลบรมราชชนนีขึ้นมาแทน ซึ่งเดิมวัดได้ตั้งอยู่ ณ จุดนั้นแล้วได้ย้ายมาอยู่ ณ ที่ปัจจุบัน คือ ด้านท้ายสระ
ต่อมามีการสร้างทางรถไฟสายเหนือตัดแบ่งสระแก้วออกเป็นสองส่วน ด้านทิศตะวันออกได้ถูกประชาชนยึดครองจนสระแก้วหายไปในที่สุด ด้านทิศตะวันตกมีการจับจองพื้นที่ปลูกอาคาร ร้านค้า และโรงพยาบาลพุทธชินราช
สภาพสระแก้วในปี พ.ศ. 2525 – 2529 ได้มีการพัฒนาขุดลอกสระแก้วปลูกบัวซึ่งเป็นการสร้างทัศนียภาพที่ดี ทำให้กลายเป็นแหล่งที่ประชาชนชาวพิษณุโลกและ คนป่วยในโรงพยาบาลนิยมไปนั่งพักผ่อนชมธรรมชาติริมสระแก้วในยามเช้าเย็น แต่ใน ปี พ.ศ. 2530 – 2535 สภาพสระถูกปล่อยปละละเลยจนเกือบไม่เห็นสภาพมีริมสระ ถูกปล่อยเป็นที่ทิ้งขยะทั่วไป
พระบาทสมเด็จพระมงกุฎเกล้าเจ้าอยู่หัวทรงพระราชนิพนธ์รำพึงถึงสระแก้วในขณะนั้นว่า
สภาพของสระแก้วที่ปรากฏในหลักฐานบทนิพนธ์ของสมเด็จกรมพระยาดำรงราชานุภาพ ที่ตรัสไว้ในเอกสารเรื่อง “เที่ยวตามทางรถไฟ”
สมเด็จกรมพระยาดำรงราชานุภาพกล่าวถึงสภาพความสวยงามความสำคัญของสระแก้วว่า
การถูกทำลายของสระแก้วในอดีต เพียงปล่อยให้น้ำแห้งและรกแต่ยังคงเหลือร่องรอยของสระแก้ว สระแก้วในอดีตถึงฤดูน้ำเคยถูกใช้เป็นที่เล่นเรือตามประเพณีธรรมเนียมแต่ก่อน เช่น ภูเขาทอง กรุงเก่า และพบหลักฐานว่าพระมหากษัตริย์ไทยเคยเสด็จประพาสเล่นเรือในสระแก้ว ๆ มีตำหนักและมีที่สรงสนานหลังจากการไปทำศึกสงครามเสร็จด้วย และสระแก้วก็ยังเคยเป็นที่ตั้งทัพทำศึกสงครามมาก่อน
หลักฐานฝ่ายอดีตของสระแก้ว.
"สระแก้ว" เป็นสถานที่สำคัญมาแต่ครั้งโบราณกาลแลเคยเป็นที่สรงสนานแห่งสมเด็จพระนเรศวรเจ้า แลพระเอกาทศรสเจ้า แลพระราชวงศ์ผู้ครองเมืองพระพิษณุโลกเป็นสถานที่ศักดิ์สิทธิ์ น้ำในสระแก้วเคยได้ใช้ใน การพิธีอภิเษก น้ำอภิเษกจากจังหวัดพิษณุโลก มีอยู่ 3 แห่งคือ